**Zilah története**

**Zilah** (e. ['zilax] vagy ['zilaj], [románul](https://hu.wikipedia.org/wiki/Rom%C3%A1n_nyelv) *Zalău*, [németül](https://hu.wikipedia.org/wiki/N%C3%A9met_nyelv) *Zillenmarkt*, korábban *Waltenberg*) [megyei jogú város](https://hu.wikipedia.org/wiki/Munic%C3%ADpium_(Rom%C3%A1nia))[Romániában](https://hu.wikipedia.org/wiki/Rom%C3%A1nia) [Szilágy megyében](https://hu.wikipedia.org/wiki/Szil%C3%A1gy_megye). A város Szilágy megye mai székhelye, 1972 óta municípium.

 Zilah látképe

Története

[Kolozsvártól](https://hu.wikipedia.org/wiki/Kolozsv%C3%A1r) 86 km-re északnyugatra a [Zilah-patak](https://hu.wikipedia.org/wiki/Zilah-patak) két partján fekszik. A [20. században](https://hu.wikipedia.org/wiki/20._sz%C3%A1zad) Vártelek (Ortelec) falut csatolták hozzá, ma [Felsőnyárló](https://hu.wikipedia.org/wiki/Fels%C5%91ny%C3%A1rl%C3%B3" \o "Felsőnyárló) (Stâna) is hozzá tartozik.

A Zilah név eredetére többféle magyarázat is van. Az egyik szerint török eredetű, fegyvert jelent. Voltaképp azt az övet jelenti, a melybe fegyverét dugja az ember: *Silah* és *silaj* (ejtsd: szilach, szilaj)» Úgy látszik tehát, hogy avar telep lehetett, mert az avar nép nyelve török volt. Felmerül a szláv eredet lehetősége is, Dr. [Asbóth Oszkár](https://hu.wikipedia.org/wiki/Asb%C3%B3th_Oszk%C3%A1r_(nyelv%C3%A9sz)) is ezt a változatot támogatja. "Dr. [Pethő Sándor](https://hu.wikipedia.org/wiki/Peth%C5%91_S%C3%A1ndor) a [Szilágy](https://hu.wikipedia.org/w/index.php?title=Szil%C3%A1gy_(foly%C3%B3irat)&action=edit&redlink=1) 1900. évi 15. számában följegyez néhány szót Zilah nevéről. A herczegovinai [Focsa](https://hu.wikipedia.org/w/index.php?title=Focsa&action=edit&redlink=1" \o "Focsa (a lap nem létezik)) községtől délnyugotra, talán már a [montenegrói](https://hu.wikipedia.org/wiki/Montenegr%C3%B3) határban, félkör alakú hegy van, melyet Zilajnak neveznek. Zilaj, mint ő hiszi, délszláv nyelven jelent övet, a mi alapon ő azt tartja, hogy Zilah neve a [dákoktól](https://hu.wikipedia.org/wiki/D%C3%A1kok) maradt ránk. [Ázsia](https://hu.wikipedia.org/wiki/%C3%81zsia) keleti szélén szintén van Zilah nevű helység.”

Anonymus krónikájában *Zyolc* és *Ziloc* néven szerepel, 1220-ban a [Váradi Regestrumban](https://hu.wikipedia.org/wiki/V%C3%A1radi_Regestrum) *villa Ziloc.* 1246-ban *curtis pontificalis Zijlac,* 1281-ben és 1318-ban *Zylah,* 1344-ben *Zylach,* 1473-ban *oppidum Zylah,* 1750-ben *Zilach,* 1601-ben *Zila,* népies alakja *Zilaj,* és később honosodik meg a ma is használt Zilah név.

A város területe már a rómaiak által is ismert volt, erre utal a határában található őrtorony és római út maradványa. A települést [1150](https://hu.wikipedia.org/wiki/1150)-ben *Zyloc* néven említik először. A városnak [13. századi](https://hu.wikipedia.org/wiki/13._sz%C3%A1zad) többször átépített [református](https://hu.wikipedia.org/wiki/Reform%C3%A1tusok) temploma van, mely mai formáját az [1907](https://hu.wikipedia.org/wiki/1907)-es felújítással nyerte el. 1876-ig [Közép-Szolnok vármegye](https://hu.wikipedia.org/wiki/K%C3%B6z%C3%A9p-Szolnok_v%C3%A1rmegye) központja, 1876-tól [Közép-Szolnok vármegye](https://hu.wikipedia.org/wiki/K%C3%B6z%C3%A9p-Szolnok_v%C3%A1rmegye) és [Kraszna vármegye](https://hu.wikipedia.org/wiki/Kraszna_v%C3%A1rmegye) egyesítése által létrejött [Szilágy vármegye](https://hu.wikipedia.org/wiki/Szil%C3%A1gy_v%C3%A1rmegye) és [Zilahi járásának](https://hu.wikipedia.org/w/index.php?title=Zilahi_j%C3%A1r%C3%A1s&action=edit&redlink=1) székhelye a [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s). [1940](https://hu.wikipedia.org/wiki/1940)-ben a magyar bevonuláskor a román ellenállásnak román adatok szerint 21 román halálos áldozata volt.

Látnivalók

* Református temploma 13. századi eredetű.



* Báró [Wesselényi Miklós](https://hu.wikipedia.org/wiki/Wessel%C3%A9nyi_Mikl%C3%B3s) az árvízi hajós szobra – [Fadrusz János](https://hu.wikipedia.org/wiki/Fadrusz_J%C3%A1nos) alkotása – a főtér végében áll, földosztás közben ábrázolja a nagy reformkori politikust.



* A várostól 1,5 km-re 450 m magasan római út és [2. századi](https://hu.wikipedia.org/wiki/2._sz%C3%A1zad) őrtorony maradványai láthatók.
* A városi múzeumban kiállítás látható az itt talált római emlékekből.



* Zilahi Elméleti Líceum [Wesselényi-kollégium](https://hu.wikipedia.org/w/index.php?title=Wessel%C3%A9nyi-koll%C3%A9gium&action=edit&redlink=1) – "Colegiul Național Silvania" – [Ady Endre](https://hu.wikipedia.org/wiki/Ady_Endre) egykori iskolája.



* [Szilágy Megyei Történelmi és Szépművészeti Múzeum](https://hu.wikipedia.org/wiki/Szil%C3%A1gy_Megyei_T%C3%B6rt%C3%A9nelmi_%C3%A9s_Sz%C3%A9pm%C5%B1v%C3%A9szeti_M%C3%BAzeum)



Testvérvárosok

* [Magyarország](https://hu.wikipedia.org/wiki/F%C3%A1jl:Civil_Ensign_of_Hungary.svg) [Gyula](https://hu.wikipedia.org/wiki/Gyula_(telep%C3%BCl%C3%A9s)), [Magyarország](https://hu.wikipedia.org/wiki/Magyarorsz%C3%A1g)
* [Norvégia](https://hu.wikipedia.org/wiki/F%C3%A1jl:Flag_of_Norway.svg) [Haegebostadt](https://hu.wikipedia.org/w/index.php?title=Haegebostadt&action=edit&redlink=1), [Norvégia](https://hu.wikipedia.org/wiki/Norv%C3%A9gia)
* [Olaszország](https://hu.wikipedia.org/wiki/F%C3%A1jl:Flag_of_Italy.svg) [Imola](https://hu.wikipedia.org/wiki/Imola_(Olaszorsz%C3%A1g)), [Olaszország](https://hu.wikipedia.org/wiki/Olaszorsz%C3%A1g)
* [Norvégia](https://hu.wikipedia.org/wiki/F%C3%A1jl:Flag_of_Norway.svg) [Kvinesdal](https://hu.wikipedia.org/wiki/Kvinesdal), [Norvégia](https://hu.wikipedia.org/wiki/Norv%C3%A9gia)
* [Románia](https://hu.wikipedia.org/wiki/F%C3%A1jl:Flag_of_Romania.svg) [Nagybánya](https://hu.wikipedia.org/wiki/Nagyb%C3%A1nya), [Románia](https://hu.wikipedia.org/wiki/Rom%C3%A1nia)
* [Magyarország](https://hu.wikipedia.org/wiki/F%C3%A1jl:Civil_Ensign_of_Hungary.svg) [Szentendre](https://hu.wikipedia.org/wiki/Szentendre), [Magyarország](https://hu.wikipedia.org/wiki/Magyarorsz%C3%A1g)

forrás

https://hu.wikipedia.org/wiki/Zilah